Joan Salvat-Papasseit (nombre por o que gosa estar mas conoixito Joan Salvat i Papasseit), naixito de Barcelona (Barcelonés) o 16 de mayo de 1894 y muerto en ixa mesma capital o 7 d'agosto de 1924, estió un escritor y poeta catalán vinclato con corrients artisticas de vanguardia y con ideyolochías politicas d'ezquierda (anarquismo y socialismo), estió tamién redactor de quantos articlos en a prensa relacionatos con istas tematicas. Morió por una tuberculosi quan nomás teneba que 30 anyadas, y con una obra prou poco conoixita en ixe inte. A suya popularidat nomás plegó que mientres os anyos 1960, quan quantos d'os suyos poemas fuoron emplegatos en as suyas composicions por os miembros d'o movimiento d'a Nova Cançó.